钦定古今图书集成/方舆汇编/边裔典/第054卷 > 汉
## 钦定古今图书集成/方舆汇编/边裔典/第054卷 > 汉

### 武帝 年始通使于扜弥

按《汉书武帝本纪》，不载。按《西域传》，“扜弥国，王治扜
弥城，去长安九千二百八十里。户三千三百四十，口
二万四千，胜兵三千五百四十人。辅国侯、左右将、左
右都尉、左右骑君各一人，译长二人。东北至都护治
所三千五百五十三里，南与渠勒、东北与龟兹、西北
与姑墨接，西通于阗三百九十里。今名宁弥。”